
UR2011-6687/02.06.2011
REFERAT
    privind acceptarea donaţiei  terenului, oferit de Ion Teodor şi Ion Vioara, 

    teren înscris în CF nr.424907 Timişoara, situat în str.Virgil Madgearu nr.6                                    
Se propune spre analiză Comisiilor din cadrul Consiliului Local al Municipiului Timişoara, materialul întocmit de Instituţia Arhitectului Şef, Serviciul Banca de Date Urbană şi Cadastru ca urmare a cererii nr.UR2011-6687/04.04.2011 depuse de Ion Teodor şi Ion Vioara şi a ofertei de donaţie autentificată cu nr.2497/09.09.2010 de BNP Golban-Curuţi Mariana.

Terenul pentru care s-a depus oferta de donaţie este înscris în CF nr.424907 Timişoara cu nr.topo 424907 în suprafaţă de 94 mp, din str.Virgil Madgearu nr.6 (poziţie transcrisă din CF nr.407879 Timişoara).
Prin adresa nr.SC2010-25554/27.10.2010, Serviciul Juridic ne aduce la cunoştinţă că donaţiile şi legatele cu sarcini pot fi acceptate numai cu aprobarea Consiliului Local al municipiului Timişoara cu votul majorităţii consilierilor.

Conform notaţiilor din cartea funciară, de la Cap.C Foaia de Sarcini, s-a instituit, prin Sentinţa Civilă nr.827/24.01.2008 emisă de Judecătoria Timişoara, dreptul de servitute de trecere cu piciorul şi auto pentru S=94 mp asupra parcelei cu nr.topo 12066 înscrisă în CF nr.5663 Timişoara(convertită în CF nr.424907 Timişoara), în favoarea proprietarilor dintotdeauna ai construcţiilor edificate pe parcela cu nr.topo 12068/2, 12098/2, 12099/2 înscrisă în CF nr.40462 Timişoara(poziţie transcrisă din CF nr.407897 Timişoara).Din acest considerent, pentru terenul înscris în CF nr.407879 Timişoara(conversie din CF nr.5663) cu nr.topo 12066 în suprafaţă de 991 mp s-a emis certificatul de Urbanism nr.3422/05.08.2010 pentru dezmembrare în vederea donării, de către Ion Teodor şi Ion Vioara, pentru drum, a suprafeţei de 94 mp  conform proiectului nr.93/2010 vizat de primărie.
Conform adresei nr.UR2010-14554/23.06.2010 a Serviciului Administrare Imobile şi a adresei nr.UR2010-14554/29.06.2010 a Serviciului Administrare Fond Funciar, nu există depuse cereri de revendicare pentru imobilul înscris în CF nr. 424907 Timişoara cu nr.topo 424907 în suprafaţă de 94 mp, din str.Virgil Madgearu nr.6 (poziţie transcrisă din CF nr.407879 Timişoara).

Conform adresei nr.UR2011-6687/13.04.2011,de la Serviciul Juridic, ni se aduce la cunoştinţă că pe rolul instanţelor de judecată figurează litigii( conform adresei anexate), iar conform adresei Serviciului Juridic nr.UR2011-6687/17.05.2011 ni se aduce la cunoştinţă că se poate iniţia proiectul de hotărâre pentru acceptarea donaţiei. În oferta de donaţie autentificată cu nr.2497/09.09.2010 de BNP “Golban-Curuţi Mariana” se arată că dreptul de servitute de trecere cu piciorul şi auto urmează a se radia din cartea funciară în momentul acceptării donaţiei de către Municipiul Timişoara.

După analizarea celor mai sus prezentate, de către comisiile Consiliului Local al Municipiului Timişoara, se va aviza  acceptul donaţiei terenului în suprafaţă de 94 mp, din str.Virgil Madgearu nr.6. 

